राजधानी दिल्ली से एक हैरान करने वाला अपराध सामने आया है। यहां एक 19 साल के युवक पर उसके ही टीचर की पत्नी से रेप करने का आरोप गंभीर आरोप लगा है। ये आरोप खुद महिला ने पुलिस के सामने लगाया और शिकायत दर्ज करवाई। पुलिस ने युवक को गिरफ्तार कर लिया है।
दिल्ली के नंद नगरी इलाके का मामला
पुलिस के मुताबिक 4 अप्रैल को एक महिला नंद नगरी थाने में पहुंची और उसने 19 साल के लड़के पर रेप का आरोप लगाया। महिला ने बताया कि उसके पति की नंद नगरी में घर पर ही कोचिंग है। यहां पर वो लड़का कोचिंग पढ़ने आता था। इसी दौरान उसकी बातचीत लड़के से शुरू हो गई और दोनों में हल्की फुल्की दोस्ती हो गई। एक बार बहाने से लड़के ने उससे फोन नंबर भी मांग लिया।
करता था मैसेज, एक दिन घर बुलाया
पीड़ित महिला का कहना है कि वो व्हाट्सएप पर उसको मैसेज करता था। दोनों के बीच बात भी होती थी। इसी दौरान उसने बगाने से उसको 3 अप्रैल को अपने रूम में मिलने के लिए बुलाया। वो मिलने पहुंची तो उसने कोल्ड ड्रिंक में नशे की गोली मिलाकर पिला दी और उसका रेप किया। वहीं जब पीड़िता को होश आया तो उसके रेप होने की जानकारी मिली और वह घर लौटी और पति को पूरा घटनाक्रम बताया। पुलिस ने रेप का मामला दर्ज कर लिया है और जांच कर रही है।